
Grozījumi Ministru kabineta 2013. gada 23. aprīļa noteikumos Nr. 225 "Izglītības kvalitātes valsts dienesta nolikums"
Izdoti saskaņā ar Valsts pārvaldes iekārtas likuma 16.panta pirmo daļu
· 1. Izdarīt Ministru kabineta 2013. gada 23. aprīļa noteikumos Nr. 225 "Izglītības kvalitātes valsts dienesta nolikums" (Latvijas Vēstnesis, 2013, 82., 168. nr.; 2017, 173. nr.; 2022, 189. nr.) šādus grozījumus:
· 1.1. izteikt 3.3. apakšpunktu šādā redakcijā:
· "3.3. licencēt izglītības programmas (izņemot vispārējās izglītības, interešu izglītības, neformālās izglītības un augstākās izglītības studiju programmas);";
· 1.2. papildināt ar 3.3.1 apakšpunktu šādā redakcijā:
· "3.3.1 licencēt profesionālās tālākizglītības programmas augstākās izglītības pakāpē, kuras īsteno tehnikumi un mākslu izglītības kompetences centri;";
· 1.3. svītrot 3.7. apakšpunktu;
· 1.4. izteikt 3.8. apakšpunktu šādā redakcijā:
· "3.8. uzraudzīt izglītojošo darbību sporta jomā;";
· 1.5. papildināt ar 3.11. apakšpunktu šādā redakcijā:
· "3.11. izvērtēt neformālās izglītības programmas īstenotāja darbības kvalitāti;";
· 1.6. papildināt ar 3.12. apakšpunktu šādā redakcijā:
· "3.12. atbilstoši kompetencei veikt uzraugošās iestādes funkcijas, īstenojot tirgus uzraudzību izglītībā saskaņā ar Eiropas Parlamenta un Padomes 2024. gada 13. jūnija Regulu 2024/1689, ar ko nosaka saskaņotas normas mākslīgā intelekta jomā un groza Regulas (EK) Nr. 300/2008, (ES) Nr. 167/2013, (ES) Nr. 168/2013, (ES) 2018/858, (ES) 2018/1139 un (ES) 2019/2144 un Direktīvas 2014/90/ES, (ES) 2016/797 un (ES) 2020/1828 (Mākslīgā intelekta akts) (turpmāk – Mākslīgā intelekta akts).";
· 1.7. svītrot 4.1.4. apakšpunktu;
· 1.8. izteikt 4.3. apakšpunktu šādā redakcijā:
· "4.3. veic profesionālās izglītības programmu licencēšanu, kā arī sniedz konsultācijas par to izstrādi, grozīšanu un īstenošanu;";
· 1.9. svītrot 4.5. apakšpunktu;
· 1.10. papildināt ar 4.30. apakšpunktu šādā redakcijā:
· "4.30. nodrošina neformālās izglītības programmas īstenotāja darbības kvalitātes izvērtēšanu Ministru kabineta noteiktajā kārtībā;";
· 1.11. papildināt ar 4.31. apakšpunktu šādā redakcijā:
· "4.31. saskaņā ar Mākslīgā intelekta aktu nodrošina tirgus uzraudzību izglītībā;";
· 1.12. papildināt ar 4.32. apakšpunktu šādā redakcijā:
· "4.32. nodrošina izglītojošās darbības uzraudzību sporta jomā."
· 2. Šo noteikumu 1.5. un 1.10. apakšpunkts stājas spēkā 2027. gada 1. aprīlī.
· 3. Šo noteikumu 1.3. un 1.7. apakšpunkts stājas spēkā 2027. gada 1. septembrī.

